open-index/open-wikipedia-markdown huggingface dataset:
ঊষা গুহ

**ঊষা গুহ** ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
ঊষা গুহ ১৮৯৯ সালে ময়মনসিংহে জন্মগ্রহণ করেন। তার পিতার নাম অভয়চন্দ্র ঘোষ ও মাতার নাম হেমাঙ্গিনী দেবী।
।

## রাজনৈতিক জীবন
১৯২১ সালে গান্ধীজীর আহ্বানে তিনি দেশাত্মবােধের প্রেরণা পান। ১৯৩০ সালে নােয়াখালিতে তিনি লবণ-সত্যাগ্রহ করেন। ১৯৩২ সালেও আইন-অমান্য আন্দোলনে তিনি অংশগ্রহণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দলের কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯৩২ সালের আন্দোলনের সময়ের একটি ঘটনা উল্লেখযােগ্য। একদিন নবাবগঞ্জ থানার গালিমপুর গ্রামে একটি ঘরােয়া বৈঠক অনুষ্ঠিত হয় কর্মী সুনীতি বসু ও উষা গুহের উদ্যোগে। সেই সময়ে প্রায় দুইশত গুর্খা সৈন্য সেই বাড়ি ঘেরাও করে। তখন বিকাল ৪টা। পুলিস সুনীতি বসু ও উষা গুহকে গ্রেপ্তার করে নিয়ে হাঁটাতে আরম্ভ করে। প্রায় ৬-৭ মাইল হাঁটাবার পর রাত্রি আটটার সময় তাদের নবাবগঞ্জ থানায় নিয়ে যায়। তারপরে জঙ্গলের একটা নিবিড় বেতঝােপের মধ্যে তাদের দুজনকে ধাক্কা দিয়ে ঠেলে ফেলে তারা চলে যায়। বেতঝােপটা এত ঘন। ছিল যে, আকাশও দেখা যাচ্ছিল না, তার ভিতর থেকে বেরিয়ে আসাও অসম্ভব। ভাের হলে পুলিস দেখল যে, ঐ নিবিড় জঙ্গলের মধ্যে দুটি গান্ধী অনুগতা স্বদেশভক্ত নারী তখনও বেঁচে আছেন, বাঘে খায় নি। সেখান থেকে আবার তাদের থানায় নিয়ে যায়। থানাতে নিয়ে গিয়ে কুৎসিত গালাগালি করেও দারােগা তাদের মনােবল বিন্দুমাত্রও ক্ষুণ্ণ করতে পারে নি। কোর্টে মামলা শুরু হ’ল। তিনমাস হাজতবাসের পর তাদের প্রতি একশত টাকা জরিমানা দণ্ডের আদেশ হয়।

## তথ্যসূত্র

বিষয়শ্রেণী:১৮৯৯-এ জন্ম
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:ময়মনসিংহের বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:নারী বিপ্লবী
স্মৃতি (বৈদিক শাস্ত্র)

থাম্ব|280px|ভীষ্মের মৃত্যু
**স্মৃতি** (, IAST: *Smṛti*), বা সোজাসুজি ভাবে "যা মনে রাখা হয়", হচ্ছে ঐতিহ্যগতভাবে রচিত কিন্তু ক্রমাগত সংশোধিত এক প্রকার বৈদিক শাস্ত্র যা একটি নির্দিষ্ট লেখক দারা রচিত হয়েছে বলে নির্দেশ করে এবং যা প্রজন্ম থেকে প্রজন্ম মুখেমুখে প্রাচারিত এবং সংশোধিত হয়েছিলো।  স্মৃতিকে সাধারণত অমৌলিক কাজ বলে ধরা হয় এবং হিন্দু দর্শনের মীমসঞ্জন শাখা বাদে অন্যান্য শাখায় স্মৃতিকে শ্রুতির তুলনায়, কম নির্ভরযোগ্য
বলে মনে করা হয়। 

স্মৃতি সাহিত্য হচ্ছে বিভিন্ন বৈচিত্রময় গ্রন্থের এক বিশাল সংকলন। এই সংকলনের মধ্যে অন্তর্ভুক্ত হচ্ছে, যা ছয় বেদাঙ্গ (বেদের ঐচ্ছিক চর্চা) সীমাবদ্ধা নয়, মহাকাব্য (মহাভারত ও রামায়ণ), ধর্মসূত্র এবং ধর্মশাস্ত্র (বা স্মৃতিশাস্ত্রসমূহ), অর্থশাস্ত্র, বিভিন্ন পুরাণ, কাব্য বা কবি সাহিত্য, ব্যাপক *ভাষ্য বা ব্যাখ্যা* (বিভিন্ন শ্রুতি ও অ-শ্রুতি গ্রন্থের পর্যালোচনা ও মন্তব্য),এবং রাজনীতি, নৈতিকতা (নীতিশাস্ত্র), সংস্কৃতি, শিল্প ও সমাজ সম্পর্কে ব্যাপক নিবন্ধ(সারসংক্ষেপ)।

প্রত্যেক স্মৃতি পাঠকে বিভিন্ন সংস্করনে ও বিভিন্ন ব্যাখ্যায় পাওয়া যায়। প্রাচীন ও মধ্যযুগীয় হিন্দু ঐতিহ্যের মধ্যে স্মৃতিকে সবচেয়ে অবাধ বলে ধারণা করা হয় যা যে কেউ লিখতে বা পুনর্বিন্যস্ত করতে পারতো।

## ব্যুৎপত্তি
স্মৃতি হচ্ছে একটি সংস্কৃত শব্দ, যার মূল হচ্ছে স্মর(स्मर), যার অর্থ "স্মৃতি, স্মৃতিচারণ, চিন্তা বা মনের কথা বলা," বা কেবলই "স্মৃতি"। এই শব্দটিকে প্রাচীন বৈদিক সাহিত্যে পাওয়া যায়, বিশেষ করে ছান্দোগ্যোপনিষদ্‌ এর ৭.১৩ অনুচ্ছেদে। পরবর্তীতে এবং আধুনিক সাহিত্যে, এই শব্দটিকে ব্যাখ্যা করা হয় *ঐতিহ্য বা স্মরণ* হিসেবে এবং এর পাশাপাশি বৈদিক পরবর্তী ধর্মশাস্ত্রের "ঐতিহ্যসমুহ যা মনে রাখা হয়েছে" হিসেবে। ডেভিড ব্রিক এর মতে স্মৃতির সঠিক বা আসল মানে হচ্ছে ঐতিহ্য, গ্রন্থ নয়।

স্মৃতিকে আবার "১৮" নাম্বার এর প্রতীকী সমার্থক শব্দ হিসেবে ধরা হয়, যা ভারতীয় ঐতিহ্যের সেই ১৮ জন পন্ডিতকে নির্দেশ করে যারা ধর্ম সম্পর্কে স্মৃতি শাস্ত্র লিখেছিলো (যার বেশীরভাগই হারিয়ে গিয়েছে)। ভাষাগত দিক দিয়ে, *স্মৃতি হচ্ছে স্লোকের *এক প্রকারের ছন্দের নাম। হিন্দু পুরাণ অনুযায়ী, স্মৃতি হচ্ছে দেবতা ধর্ম ও মেধার মেয়ে।

## তথ্যসূত্র

বিষয়শ্রেণী:হিন্দু ধর্মগ্রন্থ
বিষয়শ্রেণী:সংস্কৃত শব্দ ও বাক্যাংশ
ইমাম রেজার মাজার

**ইমাম রেজার মাজার** ইরানের মাশহাদে অবস্থিত দ্বাদশবাদী শিয়া মুসলমানদের বারো ইমামের অন্তর্ভুক্ত অষ্টম ইমাম আলী রেজার মাজার শরীফ। মাজার শরীফের ভবনটিতে একটি জাদুঘর রয়েছে। আয়তনের দিক থেকে এই মসজিদটি পৃথিবীর সর্ব বৃহৎ এবং ধারণ ক্ষমতার দিক থেকে দ্বিতীয় সর্ব বৃহৎ মসজিদ। ভবনটির সাথে ঘোহারশাদ মসজিদ, একটি জাদুঘর, একটি পাঠাগার, চারটি শিক্ষা প্রতিষ্ঠান, একটি সমাধি ক্ষেত্র, রাজাভী ইউনিভার্সিটি অব ইসলামিক সায়েন্সেস, জিয়ারতকারীদের জন্য খাবার ঘর, সালাত আদায়ের জন্য বিশাল কক্ষ এবং আরো অনেক ভবন রয়েছে।

ইরানের পর্যটন কেন্দ্রগুলোর মধ্যে ইমাম রেজার মাজার ভবনটি অন্যতম একটি।
মাজার ভবনটির একার আয়তন ২৬৭,০৭৮ মিটার২ যেখানে মাজারের সাতটি প্রাঙ্গনের আয়তন ৩৩১,৫৭৮ মিটার২ - মোট .
প্রতি বছর ইমাম রেজার মাজারে ডাস্ট ক্লিয়ারিং উৎসব পালিত হয়।

## বিবরণ
### বালা সারর মসজিদ
থাম্ব|বাম|মসজিদের গম্বুজের সাথে প্রধান মিনারত
হেরেমের পশ্চিম পাশে একটি মসজিদ রয়েছে। মসজিদটির নাম বালা সার মসজিদ যার অর্থ মাথার উপর। মজসিদটির এরূপ নামকরণ করার কারণ হল জিয়ারতকারীরা মসজিদটিতে ইমাম রেজার রওজার পশ্চিম দিক থেকে প্রবেশ করে। মাশহাদের পুরাতন মসজিদগুলোর মমধ্যে বাকা সার মমসজিদটি অন্যতম এবং মসজিদটি মাহমুদ গজনীর শাসন আমলের সময় নির্মিত হয়েছিল।

### দারর-আল রহমান উদ্যান
এই বারান্দা বা উদ্যানটির মোট আয়তন ৩৬৫ বর্গ মিটার এবং এটি শানে জামহুরি ই ইসলামি এর পূর্ব পাশে অবস্থিত। এটিতে সোনালি রং করা হয়েছে এবং ১৩৭১ হিজরীতে উদ্যানটির উদ্বোধন কর হয়। এখানকার অন্যান্য উদ্যানগুলো হল দর-আল এখলাস, দার-আল-শুকর, দার-আল-সালাম এবং দার-আল- যেকর

### আল্লাহভের্দি খান গম্বুজ
আল্লাহভের্দি খানের মাজারের উপর অষ্টকোণী এই গম্বুজটি নির্মাণ করা হয়। আল্লাহভের্দি খান শাহ আআব্বাসের সেনাপতিদের একজন ছিলেন। এটি হেরেমের উত্তর-পূর্ব পাশে অবস্থিত এবং রঙ্গিন টাইলস ও অপরূপ কারুকার্যে সজ্জিত করা হয়েছে। হেরেমের মধ্যে অবস্থিতত কারুকার্যগুলোী মধ্যে এটি অন্যতম।

### হাতেম খানি গম্বুজ
এই গম্বুজটি হেরেমের পূর্ব পাশে অবস্থিত। শাহ আব্বাসের অন্যতম মন্ত্রী হাতেম বেইক অর্দবাদি ১০১০ হিজরীতে গম্বুজটি নির্মাণ করেন।

### সোনালী গম্বুজ
থাম্ব|ছবির মাঝখানে সোনালী গম্বুজটি দেখা যাচ্ছে।
ইমাম রিধার রওজার উপর অবস্থিত সোনালী রঙের গম্বুজটি বেশ গুরুত্ববহন করে। গম্বুজটির উচ্চতা ৩১.২০ মিটার। আলী রেজা আব্বাসসী গম্বুজটির চারপাশে বিশাল লিপি অঙ্কন লরেছেন।
### কোরআনের জাদুঘর
জাদুঘরটি আস্তান কুদস জাদুঘরের পাশেই অবস্থিত। জাদুঘরটিতে পবিত্র কোরআন শরীফের মূল্যবান পান্ডুলিপি সংরক্ষিত রয়েছে। পান্ডুলিপিগুলোর মধ্যে কয়েকটি পান্ডুলিপি সোনালী অক্ষরে লেখা হয়েছে। ১৩৬৪ হিজরীতে জাদুঘরটি উদ্বোধন করা হয়। সবচেয়ে পুরাতন পান্ডুলিপিটি হরিণের চামড়ায় কুফি লিপিতে লেখা হয়েছিল এবং এটি প্রথম হিজরী শতাব্দীতে লেখা হয়েছিল।

## তথ্যসূত্র

বিষয়শ্রেণী:মাজার
বিষয়শ্রেণী:সুফিবাদ
বিষয়শ্রেণী:ইরানের সমাধিস্থল
বিষয়শ্রেণী:ইরানের জাতীয় কাজ
বিষয়শ্রেণী:ইরানের মসজিদ
বিষয়শ্রেণী:সাফাভীয় স্থাপত্য
বিষয়শ্রেণী:শিয়া মাজার
বিষয়শ্রেণী:তৈমুরি_স্থাপত্য
বিষয়শ্রেণী:ইমাম_রেজার_মাজার
হারুন-উর রশিদ (বীর প্রতীক)

**হারুন-উর রশিদ** (জন্ম:১৯৫৫- মৃত্যু:২০২৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। ২০২৫সাল চট্টগ্রামের চিটাগং ক্লাবে মৃত অবস্থায় পাওয়া যায়।

## জন্ম ও শিক্ষাজীবন
হারুন-উর রশিদ-এর জন্ম কিশোরগঞ্জ জেলার  বাজিতপুর ‍উপজেলায়। তার বাবার নাম সুলতান ভূঁইয়া এবং মায়ের নাম উমরিচান বেগম। তার স্ত্রীর নাম হীরাঝিল বেগম। এ দম্পতির তিন ছেলে ও এক মেয়ে। 

## কর্মজীবন
১৯৭১ সালে হারুন-উর রশিদ টাঙ্গাইলের মির্জাপুর সংলগ্ন গড়াইয়ে একটি বস্ত্র কারখানায় চাকরি করতেন। মুক্তিযুদ্ধ শুরু হলে তিনি নিজ এলাকা বাজিতপুরে চলে যান। ভারতে ইকো ওয়ান ট্রেনিং সেন্টারে প্রশিক্ষণ নেন। এরপর মেজবাহ উদ্দিন খানের নেতৃত্বে দেশে আসেন। তার দলনেতা ছিলেন মুজিবুর রহমান মাস্টার। হারুন-উর রশিদ কিশোরগঞ্জ জেলার ভৈরব উপজেলার ছয়ছটি, কুলিয়ারচর, নরসিংদী জেলার হাঁটুভাঙ্গা ও বেলাবসহ আরও কয়েকটি স্থানে যুদ্ধ করেন। বেলাব যুদ্ধে পাকিস্তানি বাহিনীর ব্যাপক ক্ষয়ক্ষতি হয়। এই যুদ্ধে তিনি যথেষ্ট কৃতিত্ব দেখান।

## মুক্তিযুদ্ধে ভূমিকা
১৯৭১ সালের ২০ অক্টোবর গণবাহিনীর দেড় শ মুক্তিযোদ্ধা তিন দলে বিভক্ত হয়ে রাতের অন্ধকারে নিঃশব্দে এগিয়ে চলেছেন। তারা ঘড়ির কাঁটায় রাত সাড়ে তিনটা বাজার সঙ্গে সঙ্গে সরারচর রেলস্টেশন ও পার্শ্ববর্তী পাকিস্তানি অবস্থানে আক্রমণ করবেন। মুক্তিযোদ্ধা হারুন-উর রশিদও একটি দলের সঙ্গে রয়েছেন। সরারচরের অবস্থান কিশোরগঞ্জ জেলার বাজিতপুর উপজেলায়। মুক্তিযুদ্ধ চলাকালে এই রেলস্টেশনের গুরুত্ব ছিল অপরিসীম। পরিকল্পনামতো মুক্তিযোদ্ধাদের একটি দল মাইনের সাহায্যে নিকটবর্তী ঝুমাপুর রেলসেতু ধ্বংস করে। দ্বিতীয় দল বিস্ফোরণের শব্দ শোনার সঙ্গে সঙ্গে সরারচর রেলস্টেশনে অবস্থানরত রাজাকারদের ওপর আক্রমণ করে। তৃতীয় দল একই সময়ে পার্শ্ববর্তী শিবনাথ স্কুলে অবস্থানরত পাকিস্তানি ৭০ উইং রেঞ্জার্স ফোর্সের ওপর আক্রমণ করে। সে সময় রেঞ্জার্স ফোর্স পাকিস্তান সেনাবাহিনীর সঙ্গে সংযুক্ত ছিল। সরারচর রেলস্টেশনে দুজন রাজাকার নিহত হয়। অন্যরা আহত অবস্থায় পালিয়ে যায়। শিবনাথ স্কুলে কয়েকজন রাজাকার ও রেঞ্জার্স ফোর্সের একজন নিহত হয়। পরের দিন ও সারা রাত সব মুক্তিযোদ্ধা মিলে শিবনাথ স্কুলে অবস্থানরত পাকিস্তানি রেঞ্জার্স ও রাজাকারদের অবরোধ করে রাখেন। তখন এখানে তুমুল যুদ্ধ হয়। শেষ রাতে পাকিস্তানি রেঞ্জার্স ও রাজাকাররা সরারচর থেকে পালিয়ে যায়। এই যুদ্ধে মুক্তিবাহিনীর ছয়জন শহীদ ও কয়েকজন আহত হন। সরারচরের যুদ্ধে মুক্তিযোদ্ধা হারুন-উর রশিদ যথেষ্ট সাহস ও বীরত্ব প্রদর্শন করেন। এ যুদ্ধে বিশেষ অবদানের জন্য তিনি বীর প্রতীক খেতাব পান। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কিশোরগঞ্জ জেলার ব্যক্তি
ঢালী আল মামুন

**ঢালী আল মামুন** বাংলাদেশের একজন

অন্যতম উল্লেখযোগ্য  দৃশ্য শিল্পী । তার জন্ম ১৯৫৮ খ্রিষ্টাব্দে চাদঁপুর জেলায়।বর্তমানে তিনি চট্টগ্রাম বিশ্ববিদ্যালয়ের চারুকলা ইনস্টিটিউটে অধ্যাপক হিসেবে দায়িত্ব পালন করছেন।

## শিক্ষাজীবন
১৯৮২ সালে চট্টগ্রাম বিশ্ববিদ্যালয় থেকে চারুকলা বিষয়ে স্নাতকোত্তর পাশ করেন। ১৯৯৩-৯৪ সালে জার্মান সরকারের বৃত্তি নিয়ে চারুশিল্পে উচ্চতর ডিএএডি কোর্স সম্পন্ন করেন।

## সম্মাননা
•২০০০ সালে তিনি বাংলাদেশের প্রধান স্বীকৃতি সমূহের মধ্যে অন্যতম বাংলাদেশ শিল্পকলা একাডেমী পদক পান।

•২০০৬ সালে ঢাকায় আয়োজিত দ্বাদশ এশীয় চারুকলা প্রদর্শনীতে গ্র্যান্ড পুরস্কার পান।

•২০১৩ সালে ইতালির ভেনিসে আয়োজিত ৫৫তম বিয়েনালে তিনি বাংলাদেশের প্রতিনিধিত্ব করেন।

## অবদান
৮০ দশকে বাংলাদেশের শিল্পীদের একটা দল প্রাচীন পথ থেকে দূরে সরে এক নতুন পথে হাটঁতে শুরু করেছিল। ঐ দলটির নাম ছিল "সময়"। আর এই "সময়" দলটি অন্যতম নেতৃত্বস্থানীয় একজন হলেন শিল্প ঢালী আল মামুন। আরো ছিলেন নিসার হোসেন,আজিজ শরাফী, ওয়াকিলুর রহমান, দিলারা বেগম জলি, হাবিবুর রহমান, শিশির ভট্টাচার্য্যের মতো শিল্পীরা। যাঁরা বিমূর্ত চিত্ররীতির জেঁকে বসা আধিপত্যের বিরুদ্ধে বীতস্পৃহ হয়ে পড়েছিলেন। তাদের প্রতিবাদ কেবল চিত্ররীতির বিরুদ্ধেই ছিল না। তাদের মনে হয়েছিল, সেই চিত্ররীতি দেশের সমকালীন ইতিহাসের অভিজ্ঞতাকে নাকচ করে দিচ্ছে, শিল্পকর্মকে পর্যবসিত করেছে ক্যানভাসের নিছক উপরিতলের বর্ণভঙ্গিমায়।

## প্রদর্শনী
* ২০১৯-মাঝি ইন্টারন্যাশনাল আর্ট রেসিডেন্সি প্রোগ্রাম, ভেনিস,  ইতালি https://www.thedailystar.net/arts-entertainment/exhibition/news/majhi-international-art-residency-programme-sets-venice-tomorrow-1773451 https://lightboxgroup.net/works/majhi-international-art-residency-programme/
* ২০১৮-“ড্রইং এন্ড থিঙ্কিং, থিঙ্কিং এন্ড ড্রইং-১” (কলা কেন্দ্র, মোহাম্মদপুর, ঢাকা) https://www.dhakatribune.com/showtime/2018/04/12/drawing-thinking-thinking-drawing-1-dhali-al-mamoon https://artitude.com.bd/dhali-al-mamoon/ 
*২০১৬-“টাইম, কো-ইন্সিডেন্স অ্যান্ড হিস্টরি” (বেঙ্গল ফাউন্ডেশন)
* ২০১২-"অপনয়ন",বেঙ্গল গ‍্যালারী,গুলশান ,ঢাকা।
* ২০০৯-"কাগজের ছায়া" (কোলাবরেশন উইথ ওয়াকিলুর রহমান), জাতীয় জাদুঘর, ঢাকা, বাংলাদেশ।
*২০০৪- "ওয়াটার ইজ ইনোসেন্ট" , অঁলিয়েস ফ্রসেজ, চট্রগ্রাম এবং জাতীয় জাদুঘর, ঢাকা, বাংলাদেশ।

## শিল্পকর্ম
স্মারক দুর্ঘটনা

## উল্লেখযোগ্য সংগ্রহ

* বাংলাদেশ জাতীয় জাদুঘর
*  বেঙ্গল ফাউন্ডেশন
* জাপানের ফুকুওকা এশিয়ান আর্ট মিউজিয়াম
* নরওয়ের ইবসেন মিউজিয়াম 
সহ দেশে-বিদেশে সরকারি ও বেসরকারি প্রতিষ্ঠান ও ব্যক্তির সংগ্রহে আছে তার শিল্পকর্ম। 
* ঢালী আল মামুনের এর দুর্ঘটনাসৌধ স্মারক দুর্ঘটনা ২০১৪ সালের সেপ্টেম্বরে ঢাকা বিশ্ববিদ্যালয়ের শামসূন্নাহার হলে স্থাপন করা হয়।

## তথ্যসূত্র

বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:১৯৫৮-এ জন্ম
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চাঁদপুর জেলার ব্যক্তি
বিষয়শ্রেণী:চট্টগ্রাম বিশ্ববিদ্যালয়ের শিক্ষক
করুণা ঘোষ

**করুণা ঘোষ** ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## রাজনৈতিক জীবন
করুণা ঘোষ ১৯৪২ সালে 'ভারত ছাড়ো' আন্দোলনে যোগ দিয়েছিলেন এবং এর ফলে গ্রেপ্তার হন। তিনি নিরাপত্তারূপে প্রেসিডেন্সি জেলে বন্দী ছিলেন ।

## তথ্যসূত্র

বিষয়শ্রেণী:পশ্চিমবঙ্গের বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:নারী বিপ্লবী
কিরণবালা রুদ্র

**কিরণবালা রুদ্র** ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
কিরণবালা রুদ্র ১৮৯৯ সালে ঢাকা জেলার বিক্রমপুরে জন্মগ্রহণ করেন। তার পিতার নাম শশীকুমার দে ও মাতার নাম রাজবালা দেবী। পরিবার থেকেই দেশ প্রেমের প্রেরণা পান তিনি।

## রাজনৈতিক জীবন
কিরণবালা রুদ্র পনেরাে বছর বয়সে মুকুন্দদাসের যাত্রা ও স্বদেশী-প্রচার তাঁকে প্রবলভাবে প্রভাবিত করে। পিতার স্বদেশপ্রেমও তাকে উদ্বুদ্ধ করে। অসহযােগ আন্দোলনের সময় দেশবন্ধু ও বাসন্তী দেবী বিক্রমপুরে ও নারায়ণগঞ্জে আন্দোলন প্রচার করতে যান। তখন থেকেই কিরণবালা রুদ্র চরকা কাটা ও খদ্দর ব্যবহার করা আরম্ভ করেন, তিনি খদ্দর ছাড়া অন্য বস্ত্র ব্যবহার করেন না। ১৯৩০ সালে গান্ধীজী বিক্রমপুরে যান। তার আগমনে সমগ্র বিক্রমপুরে চঞ্চল হয়ে ওঠে। সেইসময়ে কিরণবালা রুদ্র শ্বশুরবাড়ির সমস্ত বাধাবিঘ্ন পার হয়ে আন্দোলনে নেমে পড়েন। তারপর তিনি আশালতা সেনের সংস্পর্শে আসেন ও তাঁরা একত্রে কাজ করতে থাকেন— বিক্রমপুরের নানা স্থানে মহিলা-শিবির স্থাপিত হতে থাকে।

১৯৩১ সালে তারা বিক্রমপুরে স্বদেশী পােস্টাফিস স্থাপন করেন। কিছুদিন পরেই পুলিস সেগুলিকে বাজেয়াপ্ত করে। তারা পাইকপাড়ায় মহিলা-সমিতির টাকা দিয়ে জাতীয় বিদ্যালয় প্রতিষ্ঠিত করেন। ১৯৩২ সালের আন্দোলনে যােগদান করার ফলে পাইকপাড়ায় কিরণবালা রুদ্রসহ ১৮ জন মহিলা সত্যাগ্রহী কারাবরণ করেন ও প্রায় দেড়শত মহিলা হাজতবাসের পর মুক্তি পান। ১৯৩২ সালের আন্দোলনে কিরণবালা রুদ্র একবছর আটমাস কারারুদ্ধ থাকেন। ১৯৪২ সালের আন্দোলনে যােগদান করাতে তিনি ঐ সালের অক্টোবর মাসে গ্রেপ্তার হন এবং তার প্রতি দুইবছর কারাদণ্ডের আদেশ হয়। কিন্তু স্বাস্থ্যের কারণে তাকে এক বৎসর পরে মুক্তি দেওয়া হয়। পরে তিনি ভুদান-যঞ্জের সাথে জড়িতছিলেন।

## তথ্যসূত্র

বিষয়শ্রেণী:১৮৯৯-এ জন্ম
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ঢাকা জেলার ব্যক্তি
বিষয়শ্রেণী:ঢাকার বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:নারী বিপ্লবী
বিষয়শ্রেণী:বাঙালি বিপ্লবী
বৃহত্তর ঢাকা

**ঢাকা মেগাসিটি** বা **বৃহত্তর ঢাকা শহর** হল বাংলাদেশের রাজধানী ঢাকা ও এর পার্শ্ববর্তী এলাকাসমূহ নিয়ে গঠিত বাংলাদেশের সবচেয়ে বড় পুঞ্জীভূত নগর এলাকা। চারটি মহানগর- ঢাকা উত্তর, ঢাকা দক্ষিণ, নারায়ণগঞ্জ ও গাজীপুর, দুটি বড় শহর- সাভার ও কেরানীগঞ্জ, চারটি সেনানিবাস- ঢাকা, মিরপুর, সাভার ও রাজেন্দ্রপুর এবং কয়েকটি ছোট শহর নিয়ে বৃহত্তর ঢাকা শহর গঠিত।

## জনসংখ্যা
বৃহত্তর ঢাকার জনসংখ্যাঃ

১৯৯১, ২০০১ ও ২০১১ সালের আদমশুমারির তথ্যের ভিত্তি অনুযায়ী বৃহত্তর ঢাকা শহরের বর্তমান জনসংখ্যা ১ কোটি ৭০ লক্ষ। এই মেগাসিটির বাৎসরিক জনসংখ্যা বৃদ্ধির হার ৩ দশমিক ৮২ শতাংশ। এর মধ্যে ঢাকা মহানগর এলাকায় (ঢাকা উত্তর ও দক্ষিণ সিটি করপোরেশন) বছরে জনসংখ্যা বৃদ্ধির হার ৩.১৮ শতাংশ, কেরানীগঞ্জে ২.৭৫ শতাংশ, নারায়ণগঞ্জ মহানগর ও বন্দর এলাকায় যথাক্রমে ৪.০৫ ও ২.২৩ শতাংশ, গাজীপুর মহানগরীতে ৭.৪২ শতাংশ এবং সাভারে এই হার ৮.৫৯ শতাংশ যা মেগাসিটি এলাকার মধ্যে সবচেয়ে বেশি। বাংলাদেশের মোট জনসংখ্যার ১০ শতাংশ এই মেগাসিটিতে বাস করে।

## আরো দেখুন
* রাজধানী ঢাকা
* ঢাকা জেলা

## তথ্যসূত্র

বিষয়শ্রেণী:ঢাকা
বিষয়শ্রেণী:সাভার উপজেলা
বিষয়শ্রেণী:কেরানীগঞ্জ উপজেলা
বিষয়শ্রেণী:ঢাকা বিভাগের ভূগোল
ঈমান বিশ্ববিদ্যালয়

**ঈমান বিশ্ববিদ্যালয়** (অন্য নাম **আল-ঈমান বিশ্ববিদ্যালয়**, **ইল-ঈমান বিশ্ববিদ্যালয়**, বা **আল ইমান বিশ্ববিদ্যালয়**; ; *Jāmiʿat al-Īmān*) হল সুন্নি ইসলাম কর্তৃক প্রতিষ্ঠিত ১৯৯৩ সালের একটি ধর্মীয় বিদ্যালয় (মাদরাসা)। যেটি ইয়েমেনের সানায় অবস্থিত। *আল-ঈমান* অর্থ *বিশ্বাস*।

২০১০ সালের জানুয়ারির, প্রতিবেদন অনুযায়ী তখন ছিল মোট ৬,০০০ জন শিক্ষার্থী।

এর প্রতিষ্ঠাতা ও প্রধান পরিচালক হলেন জনাব আব্দুল মাজিদ আল-জিনদানি। যাকে মার্কিন যুক্তরাষ্ট্রের রাজস্ব বিভাগ  বিশেষ বিশ্ব সন্ত্রাস বলে উল্লেখ করে, এবং তিনি তার পদ থেকে অনেক নিচে পড়ে যান শুধুমাত্র যুক্তরাষ্ট্রের জন্য। আর ২০০৪ সালে তিনি যুক্তরাষ্ট্র ও জাতিসংঘ উভয় কর্তৃক আল-কায়েদার সহযোগী আখ্যা পান। তিনি ছিলেন আল ইসলাহ এর সহকারী প্রতিষ্ঠাতা এবং বিন লাদেনের আধ্যাতিক নেতা।

মার্কিন রাজস্ব বিভাগ এই বলে বিবৃতি দেয় যে *ঈমান বিশ্ববিদ্যালয়ের কিছু ছাত্রকে গ্রেফতার করা হয়েছে রাজনৈতিক ও ধর্মীয় হত্যাকান্ডের জন্যে। অনেকে বিশ্বাস করে বিদ্যালয়ের পাঠ্যসূচী গতানুগতিক নয়, মূলত এটি ইসলাম শিক্ষা ভিত্তিক, আর ধর্মীও কৃত্তিম পদ্ধতিতে ডিম থেকে বাচ্চা বের করার (ইনকিউবেটর) যন্ত্র বিশেষ। শিক্ষার্থীদের সন্দেহ করা হয় মার্কিন তিন [[খ্রীষ্টান ধর্ম|ধর্মীয় নেতা]] এবং [[ইয়েমেন সমাজতান্ত্রিক দল]] এর দুই নেতার এক নেতা [[জারাল্লাহ ওমর]] হত্যার জন্য।* জন ওয়াকার লিনদাহ, যিনি 20 বছরের জন্যে কারাগারের সেবা করছে, যার আফগান তালিবানের সাথে সম্পর্ক ছিল তিনিও ঈমান বিশ্ববিদ্যালের প্রক্তন শিক্ষার্থী। 
সেপ্টেম্বর ২০১৪ সালের যুদ্ধের পর নতুন হুথী শাসক আল ঈমান বিশ্ববিদ্যালয়টি বন্ধ করে দেয়।

## তথ্যসূত্র

## বহিঃসংযোগ

* Iman University 
* Iman University (Archive)
* Anwar al Awlaki: Pro Al-Qaida Ideologue with Influence in the West 

বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ইয়েমেনের বিশ্ববিদ্যালয়
বিষয়শ্রেণী:ইসলামি বিশ্ববিদ্যালয় ও কলেজ
বিষয়শ্রেণী:মাদ্রাসা
বিষয়শ্রেণী:১৯৯৩-এ প্রতিষ্ঠিত বিশ্ববিদ্যালয় ও কলেজ
কুমার-জননী লাহিড়ী

**কুমার-জননী লাহিড়ী** ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
কুমার-জননী লাহিড়ী ছিলেন রাজশাহীর পুঠিয়া উপজেলার। তিনি ছিলেন জমিদার-গৃহিণী।  কিন্তু তাঁর দুই ছেলে সত্যরঞ্জন লাহিড়ী ও জ্ঞানাঞ্জন লাহিড়ী ছিল বিপ্লবী।

## রাজনৈতিক জীবন
তিনি বিপ্লবীদের নানা ভাবে আশ্রয় দিয়ে সাহায্য করতেন। উত্তরবঙ্গে তাঁর বাড়ি ছিল বিপ্লবীদের প্রধান কেন্দ্র।

## তথ্যসূত্র

বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:রাজশাহী বিভাগের ব্যক্তি
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:নারী বিপ্লবী
বিষয়শ্রেণী:ভারতীয় স্বাধীনতা কর্মী
অনুরাধাপুর

**অনুরাধাপুর** হলো শ্রীলঙ্কার ঐতিহাসিক শহর। এটি শ্রীলঙ্কা এর প্রক্তন রাজধানী। এই শহরটি এক সময় অনুরাধাপুর সাম্রাজ্যের অন্তর্গত ছিল। বর্তমানে অনুরাধাপুর হলো শ্রীলঙ্কার গুরুত্বপূর্ণ শহর ও পর্যটন কেন্দ্র। এই শহরটি উত্তর-মধ্য প্রদেশ এর অন্তর্গত এবং অনুরাধাপুর শহরটি অনুরাধাপুর জেলার সদর দপ্তর। শ্রীলঙ্কা সরকার বর্তমানে এই শহরকে কেন্দ্র করে পর্যটন শিল্পের বিকাশের উপর জোর দিয়েছে। এর ফলে শহরটি পরিকাঠামো গত উন্নয়ন ঘটান হচ্ছে।

## অবস্থান
অনুরাধাপুর শহরটি উত্তর-মধ্য প্রদেশের অনুরাধাপুর জেলায় অবস্থিত। এই শহরটি সমুদ্র উপকূল থেকে দূরে দেশটির প্রায় মাঝ অংশে অবস্থিত। এটি শ্রীলঙ্কার মধ্য ভাগের মাল ভূমিতে অবস্থিত। এই শহরের উচ্চতা সমুদ্র সমতল থেকে প্রায় ৮১ মিটার বা ২৭০ ফুট। এই শহরটি ৮.২১ ডিগ্রী উত্তর ও ৮১.২৩ ডিগ্রী পূর্বে অবস্থিত। এটি কলম্বো শহর থেকে ২০০ কিলোমিটার দূরে এবং জাফনা থেকে প্রায় ১৮০ কিলোমিটার দূরে অবস্থিত।

## ইতিহাস
শহরটি শ্রীলঙ্কার একটি ঐতিহাসিক শহর। এই শহর শ্রীলঙ্কার এক সত্যতার চিহ্ন বহন করে। এই শহরকে কেন্দ্র করে গড়ে উঠেছিল অনুরাধাপুরা সাম্রাজ্য বা অনুরাধাপুরা সভ্যতা। এই শহরে এর আগে আরও দুটি সাম্রাজ্য গড়ে উঠেছিল। তবে এই সাম্রাজ্য গুলি সম্পর্কে আগে কিছুই জানা যায়নি। এই সভ্যতা গুলির আবিষ্কারের পর অনুরাধাপুরের গুরুত্ব অনুধাবন করেছিলেন ঐতিহাসিকরা। তাদের মতে শ্রীলঙ্কার প্রাচীন ইতিহাসের জন্য অনুরাধাপুরা এর গুরুত্ব অপরিসীম।

## জনসংখ্যা
জনসংখ্যার হিসাবে এটি অনুরাধাপুরা জেলার মধ্য সর্ব বৃহত্তম শহর।২০১২ সালের হিসাব মতাবি শহরটির মোট জন সংখ্যা ৫০,৫৯৬ জন।বর্ত মানে এই শহরের জন সংখ্যা ধীরে ধীরে বৃদ্ধি পাচ্ছে।

*উৎস:* www.statistics.gov.lk  - ২০০১ জনসংখ্যা জরীপ

## জলবায়ু ও আবহাওয়া
এই শহরটি বিষুব রেখা থেকে ৮.২১ ডিগ্রী উত্তর এ অবস্থিত। ফলে এই শহরটি ক্রান্তীয় অঞ্চলে অবস্থিত। এই শহরটি ক্রান্তীয় অঞ্চলে অবস্থিত হওয়ায় বছরের সব সময় উষ্ণ আবহাওয়া থাকে। এই এলাকায় প্রচুর বৃষ্টি হয়। এই শহরের গড় তাপ মাত্রা ২৬ ডিগ্রী থাকে গ্রীষ্ম ককালে আবার তাপমাত্রা ২০ ডিগ্রীর নিচে নেমে যায় শীতকালে।

## যোগাযোগ ব্যবস্থা
শহরটি সড়ক পথ ও রেলপথ দুই মাধ্যেই দেশের অন্যান অংশের সঙ্গে যুক্ত রয়েছে। এই শহরে রয়েছে অনুরাধাপুর রেলওয়ে স্টেশন বা অনুরাধাপুর স্টেশন। এটি এই শহরের রেলওয়ের প্রবেশদ্বার হিসাবে পরিচিত। এই রেল স্টেশনটি কলম্বো জাফনা রেলপথের উপর অবস্থিত। এছাড়া শহরটি হাইওয়ে দ্বারা কলম্ব শহরের সঙ্গে যুক্ত রয়েছে। এছাড়া শহরটি সড়ক পথে দামবুল্লা, পাট্টালাম প্রভূতি শহরের সঙ্গে যুক্ত রয়েছে।

## পর্যটন
অনুরাধাপুর একটি ঐতিহাসিক শহর হওয়ার জন্য প্রতি বছর পচুর পর্যটক আসে এই শহরে।অনুরাধাপুরকে বিশ্ব ঐতিহ্য হিসাবে ঘোষিত করার পর শহরটিতে পর্যটন সংখ্যা বৃদ্ধি পাচ্ছে।

## আলোকচিত্র

Image:Ruwanweli Saya 1.jpg|The Ruwanweli Saya dagoba in Anuradhapura
Image:Anuradhapura 02.jpg|Anuradhapura is famous for its well-preserved ruins of ancient Sri Lankan civilization
Image:Photograph of Jaya Sri Maha Bodhi Anuradhapura Sri Lanka.jpg|Jaya Sri Maha Bodhi Anuradhapura
Image:SL Anuradhapura asv2020-01 img31 Abhayagiriya Stupa.jpg|Abhayagiri Dagaba
Image:Anuradhapura 05.jpg|A Moonstone from Anuradhapura
Image:Vamana Sculpture, Anuradhapura.jpg|A vamana sculpture from Anuradhapura


## আরও দেখুন
* শ্রীলঙ্কার শহরসমূহের তালিকা
## তথ্যসূত্র

## বহিঃসংযোগ

বিষয়শ্রেণী:শ্রীলঙ্কার শহর
বিষয়শ্রেণী:শ্রীলঙ্কার বিশ্ব ঐতিহ্যবাহী স্থান
বিষয়শ্রেণী:শ্রীলঙ্কার দর্শনীয় স্থান
বিষয়শ্রেণী:শ্রীলঙ্কার প্রাদেশিক রাজধানী
বিষয়শ্রেণী:খ্রিস্টপূর্ব ৫ম শতাব্দীতে প্রতিষ্ঠিত জনবহুল স্থান
দূরদর্শন... এটি যন্ত্র

***দূরদর্শন...এটি যন্ত্র*** ২০১৬ সালের একটি অসমীয়া চলচ্চিত্ৰ । চলচ্চিত্ৰটি পরিচালনা করেন ৰরাজেশ ভূঞাঁ। যতীন বরা, উৎপল দাস, প্রস্তুতি পরাশর এবং মুনমী ফুকনসহ প্রমুখ এই ছবিতে প্রধান চরিত্রে অভিনয় করেন।  ছবিটি সমগ্ৰ আসাম জুড়ে সফলভাবে বিবেচিত হয়েছে।

## অভিনয়ে
* যতীন বরা
* উৎপল দাস
* প্রস্তুতি পরাশর
* মুনমী ফুকন
* সৌরভ হাজরিকা
* চেতনা দাস
* প্রসেনজিৎ বরা
* হিমাংশু প্রসাদ দাস

## সংগীত

## তথ্যসূত্ৰ

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের অসমীয়া ভাষার চলচ্চিত্র
জয়নাব আল গাজালী

**জয়নাব আল গাজালী ** () ২ জানুয়ারি ১৯১৭ – ৩ আগস্ট ২০০৫ ছিল একজন মিশরীয় সক্রিয় কর্মী। তিনি *ইসলামি মহিলা সংস্থার* প্রতিষ্ঠাতা।

## জীবনবৃত্তান্ত

### প্রাথমিক জীবন
তার পিতা ছিলেন আল-আজাহার বিশ্ববিদ্যালয় থেকে পড়াশোনা করা শিক্ষিত তুলা ব্যবসায়ী। তিনি তাকে নুসাইবা বিনতে কাব আল-মুজানিয়া মতো একজন ইসলামিক নেতা হতে উৎসাহিত করতেন যিনি নারী হয়েও উহুদ যুদ্ধে নবী মুহাম্মদের সাথে যুদ্ধ করেছিলেন। কিশোর বয়সে স্বল্প সময়ের জন্য তিনি মিশরীয় নারীবাদী ইউনিয়নে যোগ দেন। পরে এই সিদ্ধান্তে উপনীত হন যে "ইসলাম অন্য কোন সমাজ কর্তৃক প্রদত্ত পরিবারে নারীদের অধিকার প্রদান করেছে। আঠারো বছর বয়সে তিনি জামাত আল-সাইয়্যিত আল-মুসলিমত (মুসলিম মহিলা এসোসিয়েশন) প্রতিষ্ঠা করেন।

### তত্ত্ব
জয়নাব আল গাজালী  নারীবাদের কথা ঘোষণা করেন যা স্বাভাবিকভাবেই ইসলামী ছিল। তিনি ইসলাম এবং কু'রানের ব্যবহারিক জ্ঞানের মাধ্যমে "অভ্যাসশিক্ষার ধারণায়" বিশ্বাস করতেন এবং অনুভব করতেন যে ইসলামের আরো ঘনিষ্ঠ উপলব্ধির মাধ্যমে নারী মুক্তি, অর্থনৈতিক অধিকার, রাজনৈতিক অধিকার ইত্যাদি অর্জন করা যেতে পারে। আল গাজালী এছাড়াও বিশ্বাস করতেন যে একজন নারীর প্রাথমিক দায়িত্ব বাড়ির মধ্যে ছিল, কিন্তু তিনি যদি তাই পছন্দ করেন তাহলে তার রাজনৈতিক জীবনে অংশগ্রহণের সুযোগ থাকা উচিত। আল গাজালীর পিতৃতান্ত্রিক ইসলামী অবস্থান তাকে বেশ কয়েকটি বিষয়ের সাথে প্রকাশ্যে দ্বিমত পোষণ করার সুযোগ করে দেয় যা "তাকে পুরুষ ইসলামপন্থী নেতাদের সাথে বিরোধে ফেলে"।

### কারাগারের জীবন
তিনি তার কারাগারের জীবনে উপর **কারাগারে রাতদিন ** নামে গ্রন্থ রচনা করেন।

## তথ্যসূত্র

## বহিঃসংযোগ
* http://www.scribd.com/doc/18540888/Return-of-the-Pharaoh-Memoirs-in-Nasirs-Prison- 
* A website about Muslim personalities

বিষয়শ্রেণী:১৯১৭-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:মিশরীয় মুসলিম
বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী
কুসুম দোলা

**কুসুম দোলা** (ইংরেজি: Dangle Yolk) স্টার জলসায় সম্প্রচারিত একটি জনপ্রিয় টিভি ধারাবাহিক। এই ধারাবাহিকে অভিনয় করেছেন ঋষি কৌশিক, মধুমিতা সরকার সহ আরো অনেকে।

## কাহিনী
ইমন স্থানীয় পুলিশ কর্মকর্তার কন্যা। অন্য গ্রাম থেকে পুলিশের নতুন পদে যোগ দিতে এসেছিল। নতুন পুলিশ হিসেবে গ্রামের লোকজন থেকে সংবর্ধনা পেল। এক সন্ত্রাসি হামলায় ইমন এর বাবাকে মেরে ফেলল।ইমন খুব বিপদে পড়ল। কি করবে বুঝে উঠতে পারল না। গল্পটা তিন জন চরিত্র ইমন , রণজয় আর রূপকথার জীবন নিয়ে গড়ে উঠেছে যারা জীবনের বিভিন্ন ঘাত প্রতিঘাত এর মধ্যে দিয়ে চলছে।
এক পর্যায়ে ইমন এতিম হয়ে যায়। সে রণজয় কে বিবাহ করে। 

## অভিনয়ে
* মধুমিতা সরকার - ইমন
* ঋষি কৌশিক - রনো
* অপরাজিতা ঘোষ দাস - রুপকথা
* রুশা চট্টোপাধ্যায় - শ্রুতি বসু
* স্নেহা চট্টোপাধ্যায় - মৈয়েত্রী চট্টোপাধ্যায়  ওরফে মিঠু, টবলুর স্ত্রী এবং রনোর ভ্রাতৃবধু

## বিশেষ
বাংলা টেলিভিশন নাটকের ইতিহাসে কুসুম দোলা হচ্ছে প্রথম নাটক যেটি প্রচার হবার আগেই উইকি পেজ তৈরি করা হয়েছিল । 
## তথ্যসূত্র

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:২০১৮-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:ভারতীয় নাট্য টেলিভিশন ধারাবাহিক
মাসুম আজিজ

**মাসুম আজিজ** (১৯৫২ — ১৭ অক্টোবর ২০২২) একজন বাংলাদেশী অভিনেতা এবং নাট্য নির্মাতা। এছাড়া তার মঞ্চ, টেলিভিশন এবং চলচ্চিত্রে অভিনয়ের খ্যাতি রয়েছে। চট্টগ্রাম বিশ্ববিদ্যালয়ে অধ্যয়নকালে তিনি থিয়েটারে কাজের মাধ্যমে অভিনয়ে আত্মপ্রকাশ করেন। এরপর ১৯৮৫ সালে তিনি প্রথম টিভি নাটকে অভিনয় করেন। দীর্ঘ কর্মজীবনে তিনি ৪০০ এর অধিক সংখ্যক নাটকে অভিনয় করেন।

হুমায়ূন আহমেদের বিখ্যাত ধারাবাহিক নাটক "উড়ে যায় বকপক্ষী" তে অভিনয়ের জন্য তিনি একবিংশ শতাব্দীর সবার কাছে জনপ্রিয় হয়ে উঠেন।

 শিল্পকলার অভিনয় শাখায় তার অবদানের জন্য তিনি ২০২২ সালে বাংলাদেশ সরকার কর্তৃক প্রদত্ত একুশে পদক লাভ করেন।

## চলচ্চিত্রের তালিকা
* মমতাজ (২০০৫) 
*ঘানি (২০০৬)
* গহীনে শব্দ (২০১০)
* বস্তির ছেলে কোটিপতি (২০১০) 
*গেরিলা (২০১১)
* রুপগাওয়াল (২০১৩) 
* গাড়িওয়ালা (২০১৪)
* লালচর (২০১৫) 
* এইতো প্রেম (২০১৫) 
* গাড়িওয়ালা (২০১৫) 
* ভোলা তো যায় না তারে (২০১৬)
*ইন্দুবালা (২০১৯)
*মধ্যবিত্ত (২০২৫) 
*আমরা একটা সিনেমা বানাবো (আসন্ন)

## নির্বাচিত নাটকসমূহ
* তিন গ্যাদা 
* প্রিয় প্রতিপক্ষ
* জোসনা করেছো আড়ী
*উড়ে যায় বকপক্ষী (বাতাকান্দি গ্রামের "মজিদ মিয়া" বয়াতী)

## পুরস্কার ও স্বীকৃতি

## তথ্যসূত্র

## বহিঃসংযোগ
* 
* 
* 

বিষয়শ্রেণী:বাঙালি অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:পাবনা জেলার অভিনয়শিল্পী
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০২২-এ একুশে পদক বিজয়ী
বিষয়শ্রেণী:২০২২-এ মৃত্যু
বিষয়শ্রেণী:১৯৫২-এ জন্ম
বিষয়শ্রেণী:পাবনা জেলার ব্যক্তি
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:বাংলাদেশী টেলিভিশন অভিনেতা
অনশ্বর (উপন্যাস)

***অনশ্বর*** বিভূতিভূষণ বন্দ্যোপাধ্যায় (১৮৯৪ - ১৯৫০) রচিত অন্তিম ও অসমাপ্ত উপন্যাস। বিভূতিভূষণ রচিত প্রথম ছয়টি অধ্যায়ের পর, বাকীর সপ্তম অধ্যায়টি সাহিত্যিক গজেন্দ্রকুমার মিত্র লিখলেও, অষ্টম অধ্যায় থেকে শেষ পর্যন্ত লেখেন বিভূতিপুত্র তারাদাস বন্দ্যোপাধ্যায়। পরবর্তীকালে 'বিভূতি উপন্যাস সমগ্র ( ২য় খন্ড)' এ রচনাটি অন্তর্ভুক্ত হয়।
## নামকরণ
পিতা-পুত্রের এক নিবিড়, স্বতঃস্ফূর্ত ও অকৃত্রিম ভালবাসার বন্ধনকে কেন্দ্র করে গড়ে উঠেছে এই উপন্যাসের কাহিনী। মানুষ নশ্বর, কিন্তু তার হৃদয়ের স্নেহপ্রীতি অবিনশ্বর, তা জন্ম-মৃত্যুর সীমানা পেরিয়ে জীবনের এপার থেকে মৃত্যুর ওপার পর্যন্ত বিস্তৃত। একেই সম্ভবত 'অনশ্বর' আখ্যা দিয়েছেন বিভূতিভূষণ।
## বিষয়বস্তু
প্রথম ছয় অধ্যায়ের মধ্যে আমরা দেখতে পাই, দেশভাগ পরবর্তী প্রেক্ষাপটে গ্রাম থেকে পুত্র শ্যামলাল-রূপ চারাটিকে নির্মূল করে নিয়ে এক অজানা রাজ্যে পাড়ি দিলেন পিতা রামলাল - তাকে স্থিতি করে মহীরূহে পরিণত করবেন এই আশায়। এই সূচনা-পর্বটুকু লিখে যেতে পেরেছিলেন লেখক।

## সময়োচিত উপলব্ধি
গ্রামের গন্ডি ছাড়িয়ে বৃহত্তর ক্ষেত্রে যাবার আহ্বান শুধু নয়, এর মধ্যে সময়োচিত একটি চিন্তা ও অনুভূতি অবিচল চিত্তে প্রকাশ করেছিলেন মানবপ্রেমিক ও সমাজসচেতন লেখক এই রচনায় -

'"পশ্চিমবঙ্গে আর কিছু হবে না, উদ্বাস্তু বহু এসেচে, যেখানে সেখানে গাছতলায় মাঠে শ্মশানে পড়ে মরচে। কেউ তাদের দিকে তাকায় না। কদিন ওদের এমন কষ্ট ভোগ করতে হবে কে জানে? যা নেবার ওরাই নিক বাংলাদেশ থেকে। না নিলে ওরা খাবে কি? শ্যামকে নিয়ে সে বাংলাদেশ ছেড়ে চলে এসেচে, এতটুকু পশ্চিমবঙ্গে আর কুলোবে না সব বাঙালীর। বাইরে বেরিয়ে পড়তে হবে বাংলার লোকের। এতদিন পৈতৃক জমির বোনা ধানের ভাত খেয়ে চলেছে, কিন্তু তাতে আর চলবে না। যে অন্নকষ্টের তাড়নায় জগতের বড়ো বড় জাতি বাইরে গিয়ে ছোটো বড়ো উপনিবেশ স্থাপন করেচে, দূর দুর্গম মরুভূমিতে সোনার খনির সন্ধানে বেড়িয়েছে, রকি পর্বতের শৃঙ্গে উঠেছে পাখির ডিম খুঁজতে, ডুবোজাহাজে রত্ন সন্ধান করেচে, শক্ত হাতে বর্বরদের সঙ্গে যুদ্ধ করে জঙ্গল কেটে আশ্রয় নির্মাণ করেচে, বাঙালীকে তাদের মতো হতে হবে।"


## তথ্যসূত্র

* 'বিভূতি উপন্যাস সমগ্র (২য় খন্ড)' - উপন্যাস পরিচয়, পৃ: ১১৮৪ - ১১৮৫।

বিষয়শ্রেণী:বিভূতিভূষণ বন্দ্যোপাধ্যায়ের উপন্যাস
বিষয়শ্রেণী:বাংলা ভাষার উপন্যাস
কমলা নদী

**কমলা নদী** হল নেপালের একটি গুরুত্বপূর্ণ নদী। এই নদীটি চুরিয়া পর্বত শৈলশিরা থেকে উৎপন্ন হয়ে নেপাল এর তরাই অঞ্চলে প্রবাহিত হয়ে ভারতে প্রবেশ করেছে। নদীটির পার্বত্য পথে বহু উপনদী রয়েছে। এছাড়া বহু পার্বত্য ঝরনা বা জলস্রোত এই নদীতে যুক্ত হয়েছে। নদীটি নিম্নপ্রবাহে বিহারে প্রায়শই বন্যা ঘটায়। এই বন্যা বিহারের জনজীবনের বিপর্যয় ঘটায়।

## উৎস
কমলা নদী নেপালের মাইথন নামক স্থানে উৎপন্ন হয়। এই এলাকাটি সিন্ধুলিয়া গাধি এলাকার অন্তর্গত। নদীটি নেপালের চুরা পর্বত শৈলশিরার ১২০০ মিটার বা ৩৬০০ ফুটের বেশি উচ্চতা থেকে উৎপন্ন হয়েছে। এই এলাকাটি বছরের বেশির ভাগ সময় বরফ আচ্ছাদিত থাকে; এর কারণে নদীটির বছরের সব সময় জলের যোগানের অভাব হয় না। এই উৎস অঞ্চলটি নেপালের মধ্যাংশে অবস্থিত।

## প্রবাহ
কমলা নদী নেপালের চুরিয়া শৈলশ্রেণী থেকে উৎপন্ন হয়ে প্রথমে পার্বত্য ভূমি দিয়ে প্রবাহিত হয়েছে। এই সময় বহু পার্বত্য ঝরনা ও ছোট পার্বত্য নদী এই নদীতে যুক্ত হয়েছে। এর পর নদীটি নেপালের অন্তর্গত তরাই অঞ্চলে প্রবেশ করে। এই অঞ্চলের থেকেই নদীর সমভূমি প্রবাহ শুরু হয়। এই প্রবাহে নদীর গতি কিছুটা কমে শান্ত হয়। এর পর নদীটি নেপালের তরাই অঞ্চল অতিক্রম করে বিহার এর মধুবনী জেলা দিয়ে ভারতে প্রবেশ করে। ভারতেরজয়নগর এর থেকে ৩.৫ কিলোমিটার বা ২.২ মাইল উজানে একটি ব্যারেজ তৈরি করা হয়েছে। এই ব্যারেজ নদীর ছল নিয়ন্ত্রণ করে। এর পর নদীটি প্রধানত দক্ষিণ দিকে প্রবাহিত হয়ে বাগমতী নদীতে মিলিত হয়েছে।

## মোহনা
কমলা নদীটি এর মোহনা হল বিহারের মাগমতী নদীতে। এই নদীটি বিহার এর খাগরায়া জেলায় বাগমতী নদীতে মিলিত হয়েছে।

## নদীর অববাহিকা
কমলা নদীর মোট অববাহিকার আয়তন হল ৭২৩ বর্গ কিলোমিটার বা ২৭৯২ বর্গ মাইল। এই অববাহিকার মধ্যে ৪৪৮৮ বর্গ কিলোমিটার বা ১৭৩৩ বর্গ মাইল ভারতের বিহারের অন্তর্গত। বাকি ২৭৪৪ বর্গ কিলোমিটার বা ১০৫৯ বর্গ মাইল নেপালের অন্তর্গত। এই অবাহিকায় বছরে মোট ১২৬০ মিলিমিটার পর্যন্ত বৃষ্টিপাত হয়। এই অববাহিকার মধ্যে বিহারের ২৭৪৪ বর্গ কিলোমিটার কৃষি জমি। কমলা নদীর মোট দৈর্ঘ্য ৩২৮ কিলোমিটার বা ২০৪ মাইল। এর মধ্যে নেপালে ২০৮ মাইল প্রবাহিত হয়েছে বাকি ১২০ কিলোমিটার ভারতে প্রবাহিত হয়েছে। এই নদীটির জলের দ্বারা এই অববাহিকা এলাকার কৃষিকাজ সম্পন্ন হয়। নদীটির অববাহিকায় বর্ষার সময় বন্যার সৃষ্টি হয়। এই বন্যায় কৃষিজমিতে নতুন পলি সঞ্চার হয়।

## তথ্যসূত্র

বিষয়শ্রেণী:নেপালের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:বিহারের নদী
এডেন বিশ্ববিদ্যালয়

**এডেন বিশ্ববিদ্যাল** (); হল প্রজাতান্ত্রিক ইয়েমেনের প্রথম প্রতিষ্ঠিত বিশ্ববিদ্যালয়। যেটি সানা বিশ্ববিদ্যালয়ের উপর ভিত্তি করে প্রতিষ্ঠিত।

## ইতিহাস
১৯৭০ সালের কলেজ শিক্ষা এবং ১৯৭২ সালের কৃষি বিজ্ঞান নাসের কলেজ ই-ছিল এডেন বিশ্ববিদ্যালয়ে প্রাথমিক ধাপ।  এই কলেজ দুইটি ছিল শিক্ষা মন্ত্রণালয় ও বিচারব্যবস্থার অধিনে। ১৯৭৪ সালে প্রতিষ্ঠিত হয়েছিল অর্থনীতি কলেজ। আর সবগুলো প্রতিষ্ঠানই প্রশাসনিক কার্যালয়ে পরিণত হয়।
 
যখন আরো বেশি কলেজ প্রতিষ্ঠার প্রয়োজন হয়, তখন প্রধান মন্ত্রীর সভাপত্তিতে মন্ত্রণালয় ডিক্রী প্রদানের মাধ্যমে একটি নমুনা কাঠামো মন্ত্রীসভায় পাশ করে শহর ভিত্তিক বিশ্ববিদ্যালয় স্থাপনের হুকুম দেয়া হয়।

১০ শে সেপ্টম্বর ১৯৭৫ সালে সাংবিধানি আইন নং ২২ এর মাধ্যমে জারি করা হয় এডেন বৈজ্ঞানিক বিশ্ববিদ্যালয় প্রতিষ্ঠা সংক্রান্ত প্রজ্ঞাপন। আর সংবিধান নির্ধারণ করে দেয় কতগুলো কাজ এডেন বিশ্ববিদ্যালয়ের জন্য, যথা:
* প্রস্তুতি ও যৌগ্যতায় বিশেষজ্ঞ বৈজ্ঞানিক ক্যাডারগণ থাকবে।
* কর্মক্ষমত বৈজ্ঞানিক গবেষণাগার যেটা সামাজিক ও আর্থনৈতিক উন্নয়নে কাজ করবে।
* প্রযুক্তিগত পরামর্শ উপস্থাপনা জন্য থাকবে বিভিন্ন রাজ্য ফাউনডেশন।

বিশ্ববিদ্যালয় প্রতিষ্ঠার বছরই যুক্ত হয় পড়ে উল্লেখিত কলেজ গুলো:
* শিক্ষা কলেজ
* কৃষি বিজ্ঞান নাসের কলেজ
* আর্থনীতি কলেজ
* চিকিত্সাবিজ্ঞান কলেজ

১৯৭৫ থেকে ১৯৯৯ সালের মধ্য এটি হয়েছিল এক নম্বর কলেজ এবং প্রতিষ্ঠা করেছিল এর শাখা কলেজ:
* আইন কলেজ ১৯৭৮ সালে।
* প্রকৌশলী কলেজ ১৯৭৮ সালে।
* শিক্ষা কলেজ, জিনগিবার ১৯৭৯ সালে (আবয়ান গভর্নর)
* শিক্ষা কলেজ, সাবের ১৯৮০ সালে (লাহজ গভর্নর)।
* শিক্ষা কলেজ, মুকাল্লা, ১৯৭৪ সালে (নিউক্লিয়াস হাডরামউট বিশ্ববিদ্যালয়)।
* শিক্ষা কলেজ, সাবা, ১৯৯৪ সালে।
* শিক্ষা কলেজ, ইয়াফা, ১৯৯৮ সালে।
* শিক্ষা কলেজ, রাডফান, ১৯৯৮ সালে।
* শিক্ষা কলেজ, ঢালা, ১৯৯৮ সালে।
* শিক্ষা কলেজ, লডার, ১৯৯৮ সালে।
* তেল ও খনিবিজ্ঞান কলেজ, সাবা, ১৯৯৬ সালে।

## আংশিক বন্ধ
২৯ শে ডিসেম্বর ২০১৫ সালে, ইসলামিক বন্ধুকধারী সৈনিকগণ প্রশাসনিক বিজ্ঞান অনুষদ, আইন অনুষদ ও প্রকৌশলী অনুষদে গুরুতর ক্ষতি করে। ফলে এই সকল অনুষদ বন্ধ হয়ে যায়। লিঙ্গ বৈষম্যের কথা অগ্রহণযোগ্য বলে দাবি করে।

## তথ্যসূত্র

## বহিঃসংযোগ
* Official website


বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৫-এ ইয়েমেনে প্রতিষ্ঠিত
বিষয়শ্রেণী:ইয়েমেনের বিশ্ববিদ্যালয়
বিষয়শ্রেণী:১৯৭৫-এ প্রতিষ্ঠিত বিশ্ববিদ্যালয় ও কলেজ
কাচিন

**কাচিন** বলতে বোঝাতে পারে,
* *[[কাচিন রাজ্য]]*, মিয়ানমারের একটি প্রদেশ।
* *[[কাচিন পাহাড়]]*, উত্তরপূর্ব মিয়ানমারের একটি পর্বতমালা।
* *[[কাচিন জনগোষ্ঠী]]*, উত্তর মিয়ানমারের কাচিন প্রদেশে বসবাসকারী মানুষ।
** *কাচিন জনগোষ্ঠী* বা *[[জিংপো জনগোষ্ঠী]]*, উত্তর মিয়ানমারের কাচিন প্রদেশ ও ভারতের অরুণাচল প্রদেশে বসবাসকারী একটি উপজাতি।
* *কাচিন ভাষা* বা *[[জিংপো ভাষা]]*, উত্তর মিয়ানমারের কাচিন প্রদেশ ও ভারতের অরুণাচল প্রদেশে বসবাসকারী কাচিন বা জিংপো জনগোষ্ঠীর মানুষের মুখের ভাষা।
কানাগাওয়ার লহরীতলে

***কানাগাওয়ার লহরীতলে*** (?, *কানাগাওয়া-ওকি নামি উরা*) হল জাপানি উকিও-এ শিল্পী কাৎসুশিকা হোকুসাইয়ের সৃষ্ট একটি কাষ্ঠফলকে মুদ্রিত ছবি। ইংরেজিতে "দ্য গ্রেট ওয়েভ অফ কানাগাওয়া" বলে পরিচিত এই ছবিটি এদো যুগের শেষদিকে ১৮৩০ থেকে ১৮৩৩ খ্রিঃ এর মধ্যবর্তী কোনও সময় প্রকাশিত হয়েছিল। এটি হল হোকুসাইয়ের চিত্রসংগ্রহ *[[ফুজি পর্বতের ছত্রিশটি দৃশ্য|ফুজি পর্বতের ছত্রিশটি দৃশ্যের]]* (富嶽三十六景, *ফুগাকু সাঞ্জুউরোক্কেই*) প্রথম ছবি। এটি হোকুসাইয়ের সর্বাধিক জনপ্রিয় কাজ এবং বহির্বিশ্বে জাপানি শিল্পকলার সবচেয়ে পরিচিত নিদর্শনগুলির একটি। এতে দেখা যায় কানাগাওয়া প্রশাসনিক অঞ্চলের সমুদ্রতটে বিশাল এক ঢেউয়ের মুখে বিপন্ন কয়েকটি নৌকা। ঢেউটিকে সাধারণত সুনামি বলে ধরে নেওয়া হলেও ছবির শিরোনাম থেকে ধারণা করা যায় সেটি আসলে একটি "রোগ ওয়েভ" বা ক্রূর ঢেউ। চিত্রসংগ্রহের অন্যান্য ছবির মত এটিতেও ফুজি পর্বতকে বিশেষ একটি পরিস্থিতিতে তুলে ধরা হয়েছে, এবং ফুজি পর্বত নিজে রয়েছে পশ্চাৎপটে।

## খুঁটিনাটি

### বর্ণনা
মুদ্রণের ধরনটিকে বলা হয় য়োকো-এ। এটি হল একপ্রকার ল্যাণ্ডস্কেপ বিন্যাস; "বড় বোর্ড" বা "ওওবান" মাপে নির্মিত। এর উচ্চতা প্রায় ২৫ সেমি ও দৈর্ঘ্য প্রায় ৩৭ সেমি।

ছবিটি তিনখানি মূল উপাদান নিয়ে তৈরি, যথা: ঝড়ের আঘাতে উত্তাল সমুদ্র, তিনটি নৌকা এবং ফুজি পর্বত। উপরে বাঁ দিক ঘেঁষে আছে শিল্পীর স্বাক্ষর।

#### পর্বত
ছবিতে দৃষ্ট তুষারাবৃত পর্বতটি হল ফুজিয়ামা, যা জাপানি জনমানসে একটি পবিত্র প্রতীক, জাপানের জাতীয় চিহ্ন এবং সৌন্দর্যেরও চিহ্ন। এই ছবিটি হোকুসাইয়ের সিরিজ *ফুজি পর্বতের ছত্রিশটি দৃশ্যের* (富嶽三十六景, *ফুগাকু সাঞ্জুউরোক্কেই*) প্রথম ছবি। এই সিরিজ ছাড়াও জাপানি চিত্রকলার অন্যান্য নমুনাতেও বিখ্যাত কোনও স্থানের উপস্থাপনায় ফুজি পর্বতকে পশ্চাৎপটে রাখা হয়।

ফুজি পর্বতের পিছনের আকাশের অন্ধকার রঙ থেকে অনুমান করা যায় দৃশ্যটি সকাল বেলার। দর্শকের পিছন থেকে সূর্য উঠে পর্বতের শিখরের তুষারকে উজ্জ্বল আলোয় আলোকিত করছে। দর্শক ও ফুজি পর্বতের মাঝের আকাশে ঘন মেঘ থাকলেও বৃষ্টির কোনও চিহ্ন নেই।

#### নৌকা
ছবিতে দেখা যায় তিনটি ওশিওকুরি-বুনে নৌকা। এগুলি ইযু ও বোওসোও উপদ্বীপ থেকে এদো উপসাগরের তীরবর্তী বাজারে জ্যান্ত মাছ চালান দিতে ব্যবহৃত হত। ছবির নাম থেকে বোঝা যায় নৌকাগুলি কানাগাওয়া প্রশাসনিক অঞ্চলের কাছে রয়েছে; তাদের উত্তরে টোকিও, উত্তর-পশ্চিমে ফুজি পর্বত, দক্ষিণে সাগামি উপসাগর ও পূর্বে টোকিও উপসাগর। নৌকাগুলির মুখ দক্ষিণ-পূর্বে ঘোরানো; তারা রাজধানীতে ফিরছে।

প্রতিটি নৌকায় আট জন করে মাল্লা দাঁড় আঁকড়ে আছে। সামনের দিকে আরও দুই জন করে যাত্রী রয়েছে। ফলে ছবিতে মোট দৃশ্যমান মানুষ ত্রিশ জন। নৌকাগুলির সাপেক্ষে দর্শকের পক্ষে ঢেউটির আয়তন আন্দাজ করা সম্ভব। ওশিনোকুরি-বুনে নৌকার দৈর্ঘ্য হত সাধারণত ১২ থেকে ১৫ মিটার। এই বিচারে ঢেউটির উচ্চতা ছিল ১০ থেকে ১২ মিটার।

#### সমুদ্র ও ঢেউ

সমগ্র কাজটির মূল আকর্ষণ সমুদ্র; বড় ঢেউটি ঠিক ভেঙে পড়ার মুখে। ছবিতে ধৃত মুহূর্তে ঢেউটি প্রায় সম্পূর্ণ এক বৃত্তের চেহারা নিয়ে দূরে অবস্থিত ফুজি পর্বতকে যেন গোলাকার ফ্রেমে বন্দী করেছে।
এডমন্ড দ্য গঁকুর ছবিটির বর্ণনা দিয়েছেন এইভাবে:

## পাদটীকা


## তথ্যসূত্র


বিষয়শ্রেণী:জাপানি শিল্পকলা
জয়দেবপুর জংশন রেলওয়ে স্টেশন

**জয়দেবপুর রেলওয়ে জংশন স্টেশন** হচ্ছে বাংলাদেশের ঢাকা বিভাগের গাজীপুর জেলার গাজীপুর সদর উপজেলায় অবস্থিত একটি রেলওয়ে স্টেশন।

## ইতিহাস
১৮৮৪-৮৫ সালে ঢাকা স্টেট রেলওয়ে নারায়ণগঞ্জ-ময়মনসিংহ মিটার গেজ রেলপথটি নির্মাণ করে, এই সময় জয়দেবপুর রেলওয়ে স্টেশনটি চালু হয়।

১৯৯৮ সালে ৪.৮ কিলোমিটার (৩ মাইল) দীর্ঘ যমুনা সেতু নির্মাণের ফলস্বরূপ, রেলের প্রয়োজনীয়তা পুনর্নির্ধারণ করা হয়। প্রথমত, রেলওয়ে ব্যবস্থার পূর্ব অংশটিকে পশ্চিমাংশের সাথে সংযুক্ত করার জন্য, জয়দেবপুর থেকে জামতৈল পর্যন্ত ৯৯ কিলোমিটার (৬২ মাইল) দীর্ঘ নতুন দ্বৈতগেজ লাইন তৈরি করা হয়। দেশের দুই পৃথক অংশে ব্যবহৃত দুটি ভিন্ন গেজের সমস্যাটি দ্বৈত গেজ প্রবর্তন করে সমাধান করা হয়। দ্বিতীয়ত, জামতৈল থেকে পার্বতীপুর পর্যন্ত ২৪৫ কিলোমিটার (১৫২ মাইল) দৈর্ঘ্যের ব্রডগেজ ট্র্যাকটিকে দ্বৈত গেজে রূপান্তরিত করা হয়। এটির ফলে জয়দেবপুরকে একটি দ্বৈত গেজের রেলওয়ে স্টেশনে রূপান্তর করা হয়।

## চিত্রশালা

Joydevpur Railway station West Side.jpg|জয়দেবপুর রেলওয়ে স্টেশন, পশ্চিম অংশ
Joydevpur Railway Station nameplate.jpg|জয়দেবপুর রেলওয়ে স্টেশনের নামফলক
Joydebpur Junction Railway Station 001.jpg
Joydebpur Railway Station(2).jpg


## তথ্যসূত্র

বিষয়শ্রেণী:গাজীপুর জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন
বিষয়শ্রেণী:১৮৮৫-এ চালু রেলওয়ে স্টেশন
টঙ্গী নদী

**টঙ্গী নদী** বা **টঙ্গী খাল নদী** ()  বাংলাদেশের উত্তর-কেন্দ্রীয় অঞ্চলের ঢাকা ও গাজীপুর  জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক টঙ্গী খাল নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২২।

## প্রবাহ
টঙ্গী নদীর উৎপত্তি টঙ্গী থানার ভাদাম অঞ্চলে প্রবহমান তুরাগ নদ থেকে। নদীটি উত্তরখান এলাকায় প্রবহমান বালু নদীতে পতিত হয়েছে।

**পানির সমস্যা :-**  এটি বাংলাদেশের সবচেয়ে দূষিত জলাশয়ের মধ্যে অন্যতম। এর মূল কারন হলো এর আশেপাশে গড়ে ওঠা কলকারখানার আবর্জনা। 

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

## বহিঃসংযোগ

বিষয়শ্রেণী:ঢাকা জেলার নদী
বিষয়শ্রেণী:গাজীপুর জেলার নদী
বিষয়শ্রেণী:তুরাগ উপজেলা
বিষয়শ্রেণী:গাজীপুর সদর উপজেলা
কৌসলা কুরুপ্পুয়ারাচ্চি

**অজিত কৌসলা কুরুপ্পুয়ারাচ্চি** (; জন্ম: ১ নভেম্বর, ১৯৬৪) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। ১৯৮৬ থেকে ১৯৮৭ সময়কালে শ্রীলঙ্কা ক্রিকেট দলের পক্ষে ২টি টেস্টে অংশগ্রহণ করেছেন। এছাড়াও ঘরোয়া ক্রিকেটে কলম্বো ক্রিকেট ক্লাব ও নন্দেস্ক্রিপ্টস ক্রিকেট ক্লাবের প্রতিনিধিত্ব করেছেন **কৌসলা কুরুপ্পুয়ারাচ্চি**। দলে তিনি মূলতঃ বামহাতে ফাস্ট-মিডিয়াম বোলিংয়ে পারদর্শিতা দেখিয়েছেন। পাশাপাশি ডানহাতে ব্যাটিংয়ে সক্ষম ছিলেন।

## খেলোয়াড়ী জীবন
১৯৮৫-৮৬ মৌসুম থেকে ১৯৯৩-৯৪ মৌসুম পর্যন্ত প্রথম-শ্রেণীর ক্রিকেটে পদচারণা করেন। ১৪ মার্চ, ১৯৮৬ তারিখে সফরকারী পাকিস্তানের বিপক্ষে ডন অনুরাসিরি ও রোশন মহানামার সাথে তারও টেস্ট অভিষেক ঘটে। কলম্বো ক্রিকেট ক্লাব মাঠে অনুষ্ঠিত ৩ টেস্ট সিরিজের দ্বিতীয় টেস্টের প্রথম ইনিংসে পাঁচ-উইকেট নিয়ে সবিশেষ কৃতিত্ব প্রদর্শন করেন। তিনি একে-একে মুদাসসর নজর, মোহসিন খান, সেলিম মালিক, ওয়াসিম আকরাম, জুলকারনাইনকে আউট করার মাধ্যমে প্যাভিলিয়নে ফেরৎ পাঠান ও ১৩২ রানে গুটিয়ে ঐ সময়ে গুটিয়ে যাওয়া শ্রীলঙ্কার বিপক্ষে যে-কোন দলের সর্বনিম্ন রানে অল-আউট করানোয় জোড়ালো ভূমিকা রাখেন। খেলায় তার বোলিং পরিসংখ্যান ছিল ৫/৪৪। ঐ খেলায় তার দল ৮ উইকেটের বিশাল ব্যবধানে জয়ী হয়ে সিরিজে ১-১ ব্যবধানে সমতা আনে।

অভিষেক টেস্টেই ধারাভাষ্যকার ও ব্যাটসম্যান - উভয়ের কাছেই দূরূহ পরিবেশ সৃষ্ট করেন। শুরুতেই টেস্ট জগতে স্বপ্নীল যাত্রা শুরু করেন। দ্বিতীয় ইনিংসে রবি রত্নায়েকের নিখুঁত সহায়তা নিয়ে আরও দুই উইকেট পান। শ্রীলঙ্কা পাকিস্তানের বিপক্ষে টেস্ট ক্রিকেটে প্রথম জয়ের স্বাদ আস্বাদন করে। কিন্তু আঘাতের কারণে সিরিজের চূড়ান্ত টেস্টে অংশ নিতে পারেননি। দুঃখজনকভাবে তার অন্য টেস্টটি ছিল পরের বছরের ১৬ এপ্রিল থেকে নিউজিল্যান্ডের বিপক্ষে যা বৃষ্টিবিঘ্নিত।

## তথ্যসূত্র

## আরও দেখুন
* রোশন মহানামা
* শ্রীলঙ্কা জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:অস্ট্রেলিয়ায় শ্রীলঙ্কান অভিবাসী
মিয়ানমারের পরিবহন ব্যবস্থা

মিয়ানমার এর ভূমি ভাগের বেশির ভাগ এলাকা পাহাড় পর্বত ও অরণ্য ভূমি দ্বারা বেষ্টিত। এই কারণে দেশটিতে পরিবহন ব্যবস্থা গড়া কঠিন কাজ। মিয়ানমার স্বাধীনতার পর দেশটিতে দুটি পরিবহন ব্যবস্থা ছিল। এগুলো হল-
* রেলওয়ে
* মিয়ানমার পরিবহন মন্ত্রক
## রেল পরিবহন
২০০৮ সালের ফেব্রুয়ারির হিসাব অনুয়ায়ি দেশটিতে মোট ৫,০৯৯ কিলোমিটার বা ৩,১৬৮ মাইল রেলপথ রয়েছে। এই রেলপথ ১০০০ এমএম বা ৩ ফুট ৩.৩৮ ইঞ্চি গেজের বিশিষ্ট। বর্তমানে দেশটিতে রেলপথ পরিবহনের জন্য ব্যবহার করা বন্ধ রয়েছে।

মিয়ানমার সরকার বর্তমানে দেশটিতে রেলপথ ব্যবহারের উপযোগী করে তোলার চেষ্টা করছে। রেলপথকে আরও আধুনিক করার চেষ্টাও হচ্ছে। বর্তমানে ব্রড গেজ রেলপথ নির্মাণের ওপর জোর দেওয়া হয়েছে। দেশের রাজধানীর সঙ্গে অন্য শহর গুলির রেল যোগাযোগ গড়ার চেষ্টাও অব্যাহত রয়েছে। 
## সড়ক পথ
মিয়ানমারে মোট ২৭,০০০ কিলোমিটার বা ১৬,৭৭৭ মাইল সড়ক পথ রয়েছে।এর মধ্যে ৩,২০০ কিলোমিটার বা ১৯৮৮ মাইল  হল বেসরকারি সড়ক পথ।বাকি ২৩,৮০০ কিলোমিটার বা ১৪,৭৮৯ মাইল হল সরকারি সড়ক পথ।দেশের মহাসড়ক গুলি হল-

মহাসড়ক ১ (মিয়ানমার) - এই মহাসড়কটি দেশের বৃহত্তম শহর ইয়াংগন থেকে দেশের রাজধানী শহর মন্দালয় পর্যন্ত গেছে।এই মহাসড়কটি বাগো, টাউনগা, পরিনমান প্রভূতি শহর এর মধ্য দিয়ে গেছে।

মহাসড়ক ২ (মিয়ানমার) - মহাসড়ক ২ দেশের বৃহত্তম শহর ইয়াংগন থেকে মন্দালয় পর্যন্ত গেছে।মহাসড়কটি পায়ার ও মাগরে শহরের সঙ্গে যুক্ত।

মহাসড়ক ৩ (মায়ানমমার) - এই মহাসড়কটি মিয়ানমারের রাজধানী শহর মান্দালয় থেকে মমমুসে শহর নর্যন্ত গেছে।এই মহাসড়কটি চিন সীমান্ত পর্যন্ত গেছে।সড়কটি লাশিও শহরের সঙ্গে যুক্ত।

মহাসড়ক ৪ (মিয়ানমার) - এই মহাসড়কটি মেকটিলা শহর থেকে টাচিলেইক শহর পর্যন্ত গেছে।সড়কটি থাইল্যান্ড সীমান্ত পর্যন্ত গেছে।কেনগটুনগ শহর এই মহাসড়ক এর সঙ্গে যুক্ত।

মহাসড়ক ৫ (মিয়ানমার) - এই মহাসড়কটি টাউনগো থেকে হপোং পর্যন্ত গেছে।লইকার শহরটি এই মহাসড়ক এর সঙ্গে যুক্ত।

মহাসড়ক ৬ (মিয়ানমার) - এই মহাসড়কটি ইয়ংগন থেকে পাথেইন পর্যন্ত চলে গেছে।

## জলপথ
মিয়ানমার এ মোট ১২ হাজার ৮০০ কিলোমিটার বা ৭ হাজার ৯৫৪ মাইল জলপথ রয়েছে।এই জল পথ নৌ চলাচলের জন্য প্রয়োজনীয় সংকেত  ব্যবস্থা যুক্ত।জল পথ দেশটির অরণ্য ভূমি থেকে কাঠ পরি বহনে গুরুত্ব পূর্ন ভূমিকা নেয়।
### জাহাজ বন্দর
* ইয়াঙ্গন বা রেঙ্গুন বন্দর।
* সিতওয়ে বন্দর

## বিমানবন্দর
মিয়ানমারে মোট ৬৯ টি বিমান বন্দর রয়েছে।এই দেশের প্রধান দুটি বিমান বন্দর হল ইয়ানংগন আন্তর্জাতিক বিমানবন্দর ও মান্দালয় আন্তর্জাতিক বিমানবন্দর।
## পাইপ লাইন
* তেলের পাইপ লাইন - ২ হাজার ২২৮ কিলোমিটার বা ১৩৮৪ মাইল।
* গ্যাস পাইপ লাইন - ৫৫৮ কিলোমিটার বা ৩৪৭ মাইল
* কাউনফং থেকে মান্দালয় হয়ে কুনমিন পর্যন্ত একটি পাইপলাইন এর প্রস্তাব রাখা হয়েছে চিন সরকার থেকে।

## তথ্যসূত্র

বিষয়শ্রেণী:মিয়ানমার
বিষয়শ্রেণী:মিয়ানমারে পরিবহন ব্যবস্থা
অ্যাম্বার হার্ড

**অ্যাম্বার লরা হার্ড** (জন্ম এপ্রিল ২২, ১৯৮৬) একজন মার্কিন অভিনেত্রী। *ফ্রাইডে নাইট লাইট* চলচ্চিত্রে অভিনয়ের মাধ্যমে তিনি চলচ্চিত্র অঙ্গনে প্রবেশ করেন। *নর্থ কান্ট্রি* এবং *আলফা ডগ* চলচ্চিত্রে ছোট চরিত্রে অভিনয়ের পর হার্ড ২০০৬ সালে প্রধান চরিত্রে অভিনয় করেন *[[অল দ্য বয়েজ লাভ ম্যান্ডি লেন]]* চলচ্চিত্রে এবং ২০০৭-এ **হিডেন পাল্মস** নামক টেলিভিশন অনুষ্ঠানে যোগ দেন।

২০০৮ সালে *নেভার ব্যাক ডাউন* এবং *পাইন্যাপেল এক্সপ্রেস* চলচ্চিত্রে অভিনয়ের মাধ্যমে তিনি আলোচিত হন। তাঁর অভিনয়ের জন্য তিনি ব্যাপক প্রশংসিত হয়েছেন এবং অনেক পুরস্কার ও সম্মাননা অর্জন করেন। ২০২২ সালে সাবেক স্বামী জনি ডেপের করা মানহানি মামলায় পরাজিত হয়ে তাকে ১৫ মিলিয়ন ডলার ক্ষতিপূরণ দিতে আদালত কর্তৃক নির্দেশ প্রাপ্ত হন।

## চলচ্চিত্র জীবন

### চলচ্চিত্র

থাম্ব|ডান|ডানে_উপরে|টরেন্টো ফিল্ম ফেস্টিভালে হার্ড

### দূরদর্শন

## সম্মাননা

## তথ্যসূত্র

## বহিঃসংযোগ
* 

বিষয়শ্রেণী:১৯৮৬-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:অস্টিনের অভিনেত্রী
বিষয়শ্রেণী:মার্কিন অজ্ঞেয়বাদী
বিষয়শ্রেণী:মার্কিন নারী সক্রিয়কর্মী
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:টেক্সাসের সক্রিয়কর্মী
বিষয়শ্রেণী:মার্কিন মানবাধিকার কর্মী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নাস্তিক
বিষয়শ্রেণী:২১শ শতাব্দীর নাস্তিক
বিষয়শ্রেণী:প্রাক্তন রোমান ক্যাথলিক
বিষয়শ্রেণী:এলজিবিটিকিউ অভিনেত্রী
বিষয়শ্রেণী:টেক্সাসের এলজিবিটিকিউ ব্যক্তি
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
ক্রেতা

থাম্ব|একজন ক্রেতা পন্য যাচাই করছেন
**ক্রেতা** অর্থে এমন মানুষকে&nbsp;বোঝনো হয় যে নির্দিষ্ট সম্পদের বিনিময়ে বিপরীত পক্ষ হতে ২ জনের মতামতের ভিত্তিতে সুবিধা গ্রহণ করে।

যখন কোনো মানুষ কিছু সম্পদের ক্রেতার ভূমিকা পালন করে, তখন ক্রেতার সংগাতে এক নতুন অর্থ যোগ হয়। যেমন, ক্রেতা বলতে সেই মানুষকে বোঝানো হয় যে সমাপনী পণ্য ক্রয় করে, সাধাণত পুনঃবিক্রয়ের উদ্যেশ্যে, উৎপাদনের, সরকার বা প্রতিষ্ঠানের জন্য। (একজন ব্যক্তি যে পণ্য তৈরীর উদ্যেশ্যে জিনিসপত্র ক্রয় করে তাকে সাধারণত ক্রয় এজেন্ট বলা হয়) &nbsp;বিক্রয় ব্যবস্থাপনায়, ক্রেতা এমন এক সত্তা যে কোন কিছু ক্রয় করার সিদ্ধান্ত নেয়। একজন ক্রেতার সাধারণ দায়িত্ব হল সর্বোচ্চ মানের পণ্য সর্বনিম্ন দামের সাহায্যে ক্রয় করা। এটা গবেষণা, দর প্রস্তাব এবং প্রাপ্ত তথ্য মুল্যায়নের মাধ্যমে সম্ভব।

## তথ্যসূত্র

বিষয়শ্রেণী:ব্যবসায় পেশা
দর্জি

right|thumb|একজন দর্জি পোশাক তৈরির পর তা মানানসই হয়েছে কিনা তা দেখছেন
**দর্জি** হচ্ছেন সেই ব্যক্তি যিনি পেশাগতভাবে পোশাক তৈরি বা পোশাক সারানোর কাজ করেন। যারা সাধারনত ছেলেদের পোশাক নিয়ে কাজ করে তাদের টেইলর বা দর্জি বলা হয়।

## তথ্যসূত্র

বিষয়শ্রেণী:পোশাক শিল্প
বিষয়শ্রেণী:বেশভূষাশৈলী-সংশ্লিষ্ট পেশা
বিষয়শ্রেণী:সেলাই
ডোমেইন (দ্ব্যর্থতা নিরসন)

*ডোমেইন *' নামটি দিয়ে বোঝানো হতে পারে -

* ডোমেইন (গণিত)
* ডোমেইন (জীববিজ্ঞান)
* ডোমেইন নাম, ইন্টারনেট
বেলা মিত্র

**বেলা মিত্র** (১৯২০―৩১ জুলাই ১৯৫২) আজাদ হিন্দ ফৌজের কর্মী ছিলেন।

## বংশ পরিচয়
বেলা মিত্রের পিতার নাম ছিল সুরেশচন্দ্র বসু এবং মাতার নাম সুধা বসু। তিনি ছিলেন সম্পর্কে নেতাজী সুভাষচন্দ্র বসুর ভাইঝি। স্বামী আজাদ হিন্দ ফৌজের বিপ্লবী ও প্রাক্তন ডেপুটি স্পিকার হরিদাস মিত্র। হরিদাস মিত্রের সাথে বিয়ে হয় ১৯৩৬ সালে। পুত্র অর্থনীতিবিদ ও বর্তমান পশ্চিমবঙ্গ সরকারের মন্ত্রী অমিত মিত্র।

## স্বাধীনতা আন্দোলনে
পারিবারিক সূত্রে বিপ্লবী আন্দোলনে প্রবেশ, ১৯৪০ সালে রামগড়ে অনুষ্ঠিত জাতীয় কংগ্রেস অধিবেশন পরিত্যাগ করে নেতাজী যে আপোস বিরোধী সম্মেলনের ডাক দেন, বেলা মিত্র (বসু) ছিলেন সেই নারী বাহিনীর প্রধান।

## আজাদ হিন্দ ফৌজে
পূর্ব এশিয়া থেকে আজাদ হিন্দ ফৌজের যে বিভিন্ন দলগুলি নেতাজী ভারতে প্রেরণ করেন তাদের সাথে যোগাযোগ রাখা ও নিরাপদে অবতরণ করানোর দায়িত্ব ন্যস্ত ছিল তার ওপর। ১৯৪৪ এর জানুয়ারি থেকে অক্টোবর পর্যন্ত কলকাতা থেকে সিংগাপুরে ট্রান্সমিটারে সংবাদ আদান প্রদান ও নিরাপদে বিপ্লবীদের নির্দিষ্ট জায়গায় পৌছে দেন বেলা মিত্র। হরিদাস মিত্র গ্রেপ্তার হলে তিনি দায়িত্ব নেন কাজ পরিচালনার। অলংকার বিক্রি করে সেই অর্থে কর্মীদের নিরাপদে আনা ও থাকার ব্যবস্থা করেন। বহু বাধা বিঘ্ন সত্ত্বেও উড়িষ্যার উপকূলে লোক পাঠিয়ে তাদের অবতরনের ব্যবস্থা করেছিলেন বেলা দেবী। ১৯৪৫ সালের ১১ সেপ্টেম্বর আজাদ হিন্দ ফৌজের অনেকের সঙ্গে হরিদাস মিত্রের ফাঁসির হুকুম হলে তা মকুব করার আবেদন করেন গান্ধীজির কাছে। ১৯৪৫ সালের ১৪ সেপ্টেম্বর  গান্ধীজি চিঠি লেখেন ব্রিটিশ ভারতের তৎকালীন ভাইসরয় লর্ড ওয়াভেলকে। গান্ধীজি লিখেছিলেন’যদি এই ফাঁসির আদেশ কার্যকর করা হয়,তাহলে সেটা হবে সবচেয়ে বড় রাজনৈতিক ভুল’। গান্ধীজির আবেদনকে মান্যতা দিয়ে হরিদাস মিত্রসহ তিন দেশপ্রেমিকের ( ডা পবিত্রমোহন রায়,সর্দার মহিন্দর সিং ও অমৃক সিং গিল) ফাঁসির আদেশ বদলে যায় যাবজ্জীবন কারাদণ্ডে।

## স্বাধীনতার পর
১৯৪৭ এ 'ঝাঁসির রানী' সেবাদল গঠন। ১৯৫০ খ্রিস্টাব্দ্ উদ্বাস্তুদের জন্যে সেবা, উন্নয়নমূলক কাজে আত্মনিয়োগ করেন। বালি-ডানকুনির কাছে অভয়নগরে উদ্বাস্তুদের পূনর্বাসনের কাজে অক্লান্ত পরিশ্রমে তার স্বাস্থ্যভঙ্গ ঘটে। ১৯৫৮ খ্রিস্টাব্দে এখানে একটি নতুন রেলস্টেশন হয়। তার জন্মদিনে এই রেলওয়ে স্টেশনটির নতুন নাম হয় 'বেলানগর'।

ভারতে, ভারতীয় কোনো মহিলার নামে স্টেশনের নামকরণের ইতিহাসে প্রথম।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:নারী বিপ্লবী
বিষয়শ্রেণী:দ্বিতীয় বিশ্বযুদ্ধের ভারতীয় ব্যক্তি
বিষয়শ্রেণী:বাঙালি সমাজসেবক
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতীয় জাতীয় সেনাবাহিনী কর্মী
বিষয়শ্রেণী:ভারতীয় দ্বিতীয় বিশ্বযুদ্ধের নারী সৈনিক
বিষয়শ্রেণী:কলকাতার ব্যক্তি
বিষয়শ্রেণী:ভারতীয় নারী স্বাধীনতা কর্মী